CELEX: 62010TN0395
Language: lv
Date: 2010-09-14 00:00:00
Title: Lieta T-395/10: Prasība, kas celta 2010. gada 14. septembrī — Stichting Corporate Europe Observatory /Komisija

6.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 301/50
            
         Prasība, kas celta 2010. gada 14. septembrī — Stichting Corporate Europe Observatory/Komisija
   (Lieta T-395/10)
   ()
   2010/C 301/80
   Tiesvedības valoda — angļu
   
      Lietas dalībnieki
   
   
      Prasītājs: Stichting Corporate Europe Observatory (Amsterdama, Nīderlande) (pārstāvji — S. Crosby, Solicitor, un S. Santoro, lawyer)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt netiešo atteikumu apmierināt prasītāja atkārtoto pieteikumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasību prasītājs lūdz atcelt Komisijas netiešo lēmumu, ar kuru ir noraidīts prasītāja pieteikums saskaņā ar Regulu Nr. 1049/2001 (1) par piekļuvi konkrētiem dokumentiem, kas attiecas uz tirdzniecības sarunām starp ES un Indiju.
   Savas prasības pamatojumam prasītājs norāda šādus prasības pamatus.
   Pirmkārt, tas apgalvo, ka Komisija ir pārkāpusi Regulu Nr. 1049/2001, jo tā neatbildēja uz atkārtoto pieteikumu noteiktajā termiņā.
   Otrkārt, prasītājs apgalvo, ka Komisija ir pārkāpusi Regulu Nr. 1049/2001 un Līgumu, netieši noraidot atkārtoto pieteikumu un to nepamatojot vispār, vai pietiekami nepamatojot, atbilstoši Līguma un Tiesas pieprasītajiem standartiem.
   Treškārt, tas apgalvo, ka, neatbildot uz atkārtoto pieteikumu, Komisija pārkāpa būtisku procesuālo prasību un/vai pieļāva kļūdu tiesību piemērošanā.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).